রাহুল, সোনিয়া , প্রিয়ঙ্কা গান্ধী বঢরা ছাড়াও এ দিন উপস্থিত ছিলেন প্রাক্তন প্রধানমন্ত্রী মনমোহন সিংহ-সহ শীর্ষ কংগ্রেস নেতারা। সকাল থেকে কংগ্রেস দফতর সেজে উঠেছিল। ছিলেন লোকশিল্পীরা। চলে মিষ্টি বিতরণ। সভাপতি হিসাবে রাহুল গান্ধীকে শুভেচ্ছা জানিয়ে সোনিয়া গান্ধী বলেন,”দেশের রাজনীতি ,সমাজজীবন এক গুরুত্বপূর্ণ সন্ধিক্ষণে দাঁড়িয়ে।যা থেকে বিচ্ছিন্ন নয় কংগ্রেসও। এই গুরুত্বপূর্ণ সন্ধিক্ষণে নতুন নেতৃত্বে কংগ্রেস এগিয়ে যাবে, এটা আমার দৃঢ় বিশ্বাস।”